En komité var blitt nedsatt for å vurdere ulike steder hvor kirken kunne bygges og valget falt på Bispebjerg. Området var ubebygd, noe som passet Jensen Klint. Ettersom man ikke trengte å ta hensyn til eksisterende bebyggelse, kunne kirken stå i tradisjonell retning med koret vendt mot øst og tårnet mot vest. Bebyggelsen rundt kunne planlegges og bygges i harmoni med kirken og Jensen Klint tegnet leieboligene som København kommune var byggherre for.